10. ΒΑΣΙΛΙΚΟΝ ΔΙΑΤΑΓΜΑ της 3/12 Σεπτ. 1955 (ΦΕΚ Α΄ 251) Περί ιδρύσεως Σχολής Στατιστικής. Έχοντες υπ’ όψιν: 1)το άρθρ. 14 παρ. 4 του Ν.Δ. 2516/53 περί οργανώσεως της Εθνικής Στατιστικής Υπηρεσίας της Ελλάδος, 2)την υπ’ αριθ. 310/2.6.55 γνωμοδότησιν του Ανωτάτου Συμβουλίου Δημοσίων Υπηρεσιών, 3)την υπ’ αριθ. Ε.Π. 69 από 18.3.55 εισήγησιν του Γενικού Διευθυντού της Ε.Σ.Υ .Ε., 4)την υπ’ αριθ. 390/22.6.55 γνωμοδότησιν του Συμβουλίου Επικρατείας, 5)την υπ’ αριθ. 7062/225/21.12.54 πρότασιν της Ανωτέρας Σχολής Βιομηχανικών Σπουδών, προτάσει των Ημετέρων επί του Συντονισμού, Οικονομικών και Εθνικής Παιδείας και Θρησκευμάτων Υπουργών, απεφασίσαμεν και διατάσσομεν: Άρθρ.1.-1.Το Κέντρον Στατιστικής Εκπαιδεύσεως (Κ.Σ.Ε.) της Ανωτέρας Σχολής Βιομηχανικών Σπουδών (Α.Σ.Β.Σ.), καθίσταται Σχολή Στατιστικής. 2.Σκοπός του Κ.Σ.Ε. είναι η παροχή ειδικής θεωρητικής και πρακτικής στατιστικής μορφώσεως. Αύτη παρέχεται εις δύο ενιαυσίους κύκλους σπουδών. 3.Το διδακτικόν έτος άρχεται την 1ην Οκτωβρίου και λήγει την 15ην Ιουνίου του επομένου έτους. Κατά το διάστημα από 15 Ιουλίου μέχρι 15 Σεπτεμβρίου οι σπουδασταί ασκούνται πρακτικώς υπό την καθοδήγησιν του Κ.Σ.Ε. 4.Εις τους παρακολουθήσαντας τους δύο κύκλους σπουδών, το Κ.Σ.Ε. απονέμει μετά επιτυχή γραπτήν και προφορικήν εξέτασιν κατά το β΄ δεκαπενθήμερον του μηνός Σεπτεμβρίου Δίπλωμα Στατιστικών Σπουδών. Οι αποπερατώσαντες τον πρώτον κύκλον σπουδών δύνανται, μετά επιτυχή γραπτήν και προφορικήν εξέτασιν κατά το β΄ δεκαπενθήμερον του μηνός Σεπτεμβρίου, να λάβουν πιστοποιητικόν παρακολουθήσεως στατιστικών σπουδών. Άρθρ.2.-1.Σπουδασταί δια τον πρώτον κύκλον σπουδών εγγράφονται δημόσιοι υπάλληλοι ή ιδιώται κατά ποσοστόν 50% δια δημοσίους υπαλλήλους και 50% δια ιδιώτας, έχοντες απολυτήριον Λυκείου ή εξαταξίου Γυμνασίου, κατά φθίνουσαν βαθμολογικήν σειράν του αθροίσματος του βαθμού απολυτηρίου και του βαθμού του μαθήματος των Μαθηματικών εις το απολυτήριον. Ο αριθμός των κατ’ έτος εγγραφομένων ορίζεται δι’ αποφάσεως του Υπουργού Εθνικής Παιδείας και Θρησκευμάτων, μετά γνώμην της Ανωτάτης Βιομηχανικής Σχολής Πειραιώς. Η παρ. 1 αντικατεστάθη ως άνω δια του Π.Δ. 1157 της 12/14 Δεκ. 1977 (ΦΕΚ Α΄ 380). 2.Σπουδασταί δια τον δεύτερον κύκλον σπουδών εγγράφονται μόνον οι κεκτημένοι πιστοποιητικού παρακολουθήσεως στατιστικών σπουδών. Άρθρ.3.-1.Το Κ.Σ.Ε. διοικείται υπό την εποπτείαν της Α.Σ.Β.Σ., παρά Διδακτικής Επιτροπής αποτελουμένης από τον Διευθυντήν της Α.Σ.Β.Σ. ως Πρόεδρον, τον Διευθυντήν Σπουδών του Κ.Σ.Ε. ως Αντιπρόεδρον, ένα Ανώτατον Υπάλληλον του Υπουργείου Συντονισμού, τον Πρόεδρον της Ελληνικής Στατιστικής Εταιρείας και ένα αντιπρόσωπον του Υπουργείου Παιδείας επί βαθμώ τουλάχιστον Διευθυντού. 2.Ο τακτικός καθηγητής της Στατιστικής της Α.Σ.Β.Σ. είναι αυτοδικαίως Διευθυντής Σπουδών του Κ.Σ.Ε. 3.Οι Καθηγηταί του Κ.Σ.Ε. αποτελούσι τον Σύλλογον Καθηγητών του Κ.Σ.Ε. του οποίου προεδρεύει ο Πρόεδρος του Διοικητικού Συμβουλίου της Α.Σ.Β.Σ. Άρθρ.4.-Τα διδασκόμενα μαθήματα εις το Κ.Σ.Ε. διακρίνονται εις υποχρεωτικά και προαιρετικά. 1.Υποχρεωτικά είναι: 1)Γενικά Μαθηματικά. 2)Στοιχεία Λογισμού πιθανοτήτων και Μαθηματικής Στατιστικής. 3)Στατιστική Μεθοδολογία και Στατιστική Ανάλυσις. 4)Δημογραφική Στατιστική. 5)Στατιστική Οικονομικών φαινομένων. 6)Στατιστική Κοινωνικών φαινομένων. 7)Στατιστική επιχειρήσεων. 2.Προαιρετικά είναι: 1)Πολιτική Οικονομία. 2)Οικονομετρία. 3)Εθνικοί Λογαριασμοί. 4)Οργάνωσις. 5)Στοιχεία Λογιστικής και Ανάλυσις Ισολογισμών. 6)Ιδιωτική Οικονομική. 7)Νομοθεσία Δημοσίων Υπαλλήλων. 3.Εκ των ανωτέρω προαιρετικών μαθημάτων τον εν κατ’ ελευθέραν εκλογήν είναι υποχρωτικόν. Δια τους φοιτώντας δημοσίους υπαλλήλους υποχρεωτικόν είναι το μάθημα Νομοθεσία Δημοσίων Υπαλλήλων. 4.Το Κ.Σ.Ε. δύναται να οργανώνη σειράν ελευθέρων μαθημάτων και διαλέξεων ως και πρακτικών ασκήσεων συμφώνως προς πρόγραμμα εγκρινόμενον εκάστοτε υπό της Διδακτικής Επιτροπής. Άρθρ.5.-Η διδασκαλία των μαθημάτων του Κ.Σ.Ε., ανατίθεται εις εντεταλμένους Καθηγητάς εφαρμοζομένων αναλόγως των διατάξεων των άρθρ. 15 και επομένων του από 15/26 Απρ. 1948 Β.Δ/τος περί του Οργανισμού της Α.Σ.Β.Σ. του διδακτικού προσωπικού συγκροτουμένου κατά την πρώτην εφαρμογήν του παρόντος δι’ αποφάσεως του Συλλόγου των τακτικών Καθηγητών της Α.Σ.Β.Σ. Άρθρ.6.-Οι αποφοιτήσαντες εκ του Κ.Σ.Ε. προ της ισχύος του παρόντος δύνανται μετά  επιτυχείς     εξετάσεις      διενεργηθησομένας      κα(Αντί της σελ. 693) Σελ. 693(α) Τεύχος 665-Σελ. 69 Στατιστική Υπηρεσία 13.Ν.α.10 τά χρόνον οριζόμενον εκάστοτε υπό της Διδακτικής Επιτροπής, να λάβουν πιστοποιητικόν παρακολουθήσεως στατιστικών σπουδών. Άρθρ.7.-Αι λεπτομέρειαι του παρόντος όσον αφορά την οργάνωσιν και λειτουργίαν του Κ.Σ.Ε., τας οικονομικάς υποχρεώσεις των σπουδαστών και την διαχείρισιν του Κ.Σ.Ε., ρυθμίζονται δι’ αποφάσεων του Διοικητικού Συμβουλίου του Α.Σ.Β.Σ. Εις τον Ημέτερον επί του Συντονισμού Υπουργόν ανατίθεμεν την δημοσίευσιν και εκτέλεσιν του παρόντος Δ/τος.